CELEX: 32014R0862
Language: fi
Date: 2014-08-07 00:00:00
Title: Komission täytäntöönpanoasetus (EU) N:o 862/2014, annettu 7 päivänä elokuuta 2014 , komission täytäntöönpanoasetuksen (EU) N:o 496/2011 muuttamisesta rehun lisäaineen natriumbentsoaatti hyväksynnän haltijan nimen osalta  ETA:n kannalta merkityksellinen teksti

8.8.2014   
            
            
               FI
            
            
               Euroopan unionin virallinen lehti
            
            
               L 235/12
            
         KOMISSION TÄYTÄNTÖÖNPANOASETUS (EU) N:o 862/2014,
   annettu 7 päivänä elokuuta 2014,
   komission täytäntöönpanoasetuksen (EU) N:o 496/2011 muuttamisesta rehun lisäaineen natriumbentsoaatti hyväksynnän haltijan nimen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
   sekä katsoo seuraavaa:
   
               (1)
            
            
               Taminco BVBA on jättänyt hakemuksen asetuksen (EY) N:o 1831/2003 13 artiklan 3 kohdan mukaisesti ja esittänyt komission täytäntöönpanoasetuksessa (EU) N:o 496/2011 (2) vahvistetun hyväksynnän haltijan nimen muuttamista.
            
         
               (2)
            
            
               Hakija ilmoittaa, että se on ostanut rehun lisäaineisiin liittyvän liiketoiminnan Kemira Oyj:ltä 6 päivänä maaliskuuta 2014 ja että lisäaineen natriumbentsoaatti markkinoille saattamista koskevat oikeudet kuuluvat nyt sille. Hakija on esittänyt asiakirjoja väitteidensä tueksi.
            
         
               (3)
            
            
               Ehdotettu hyväksynnän ehtojen muutos on luonteeltaan puhtaasti hallinnollinen eikä edellytä kyseessä olevan lisäaineen uutta arviointia. Euroopan elintarviketurvallisuusviranomaiselle on ilmoitettu hakemuksesta.
            
         
               (4)
            
            
               Jotta hakija voisi käyttää markkinoille saattamista koskevia oikeuksiaan nimellä Taminco Finland Oy, on tarpeen muuttaa hyväksynnän ehtoja.
            
         
               (5)
            
            
               Sen vuoksi asetusta (EU) N:o 496/2011 olisi muutettava.
            
         
               (6)
            
            
               Koska hyväksynnän edellytysten muuttaminen ei liity turvallisuuteen, on aiheellista säätää siirtymäkaudesta, jonka aikana nykyiset varastot voidaan käyttää loppuun.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 496/2011 muuttaminen
   Korvataan liitteessä olevassa toisessa sarakkeessa sanat ”Kemira Oyj” sanoilla ”Taminco Finland Oy”.
   2 artikla
   Siirtymätoimenpiteet
   Sallitaan olemassa olevien varastojen, jotka on tuotettu ja merkitty ennen 28 päivää elokuuta 2014 niiden sääntöjen mukaisesti, joita sovellettiin ennen 28 päivää elokuuta 2014, markkinoille saattaminen ja käyttö niiden loppumiseen saakka.
   3 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä elokuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 268, 18.10.2003, s. 29.
   
      (2)  Komission täytäntöönpanoasetus (EU) N:o 496/2011, annettu 20 päivänä toukokuuta 2011, natriumbentsoaatin hyväksymisestä vieroitettujen porsaiden rehun lisäaineena (hyväksynnän haltija Kemira Oyj) (EUVL L 134, 21.5.2011, s. 9).